नक्कली नोट छपाइपछि त्यसलाई बजारमा लैजाने जिम्मा मकवानपुर हर्नामाडी–९ का २५ वर्षीय साहिल थापामगर, कागेश्वरी–११ का २९ वर्षीय विकास दोचे र पर्सा बिरुवा गुठी–३ का २८ वर्षीय राज श्रेष्ठले पाएका थिए । त्यसमध्ये थापामगर र दोचे नक्कली नोटको बिटो लिएर चाबहिलस्थित चाँदनी डान्स एन्ड बार पुगे । मध्यरातमा पुगेका उनीहरूले बारमा रक्सी खाए । नृत्य हेरे । धेरैबेर रमाइलो गरेपछि काउन्टरमा बिल मागे ।
